क’कराझार,फेब्रुवारि 2: बड’लेन्ड जनजाती सुराक्सा मन्च (BJSM) आफादआ सुक्रबाराव बुङोदि, संबिजिरआरि सेडियुल ट्रायब (सोदांनाय) बिल, 2019 आ संबिजिरनि मोननांगौनि थाखाय नङा नाथाय आसामनि राजखान्थि दोलोफोरनि हेफाजाब मोन्नो थाखायसो। BJSM नि आफादगिरि जनकलाल बसुमथारि बिथांआ रादाब बिबुंसारनि गेजेरजों बुङोदि, गोग्लैसोनानै थानाय ट्रायबेल माहारिखौ बोखांफिन्नो थाखाय ST रिजार्वेसनखौ होनाय जादों, जाय बिथांमोनहा गोजौ थाखोनि सुबुंफोरजों समानै थांफानो थाखाय रैखाथि आरो समाज जौखांनायफोरनि गोनांथि दं।